Orski tammi purunemine

Uurali jõe üleujutus põhjustas reedel, 2024. aasta 5. aprilli õhtul, jõele rajatud Orski tammi purunemise, mis kutsus esile elanike evakueerimise. Vähemalt kuus inimest sai vigastada ja kahju hinnati umbes 1,2 miljardile rublale (12,9 miljonit USA dollarit). Vaata ka: 2024. aasta üleujutused Kasahstanis ja Venemaal Seda Venemaa regiooni (ka Kasahstani) mõjutas tänavune ebastabiilne talveilm. Tugev lumesadu tõi kaasa järsu temperatuurimuutuse. Selle tulemusena tekkis maasse jääkoorik, mis ei lasknud sulanud lumel imenduda ja vesi voolas jõgedesse. Lume kiire sulamise tagas Kasahstanist saabunud Kaspia tsüklon, mille tõttu veetõus algas tavalisest varem, väitis vene geograafiateaduste doktor Vadim Petirštšev. Orski linnast ülesvoolu umbes 70 km kaugusel asub Iriklinskoje veehoidla. "Et see üle täituks, avati kiirkorras selle veehoidla tammi reguleerimislüüsid” ütles üks varem tammi ehitamisel rikkumisi täheldanud kohtuekspert. Orski tamm rajati 2010. aastal pidades silmas jõevee võimalikku 5,5 meetrist tõusu. Tammi purunemise ajal registreeriti piirkonnas paduvihmad, lume sulamine aitas kaasa Uurali jõe veetaseme 9,6 meetrisele tõusule. Varasemad sarnased üleujutused toimusid Orskis aastatel 1922, 1942 ja 1957. Eksperdid on teatanud, et Orski tammi projekti kohta pole avalikult kättesaadavaid andmeid. Kogu avalikult saadaolev teave on antud arendaja kohta, kuid ilma vastava projektita pole sellist hüdroehitist võimalik rajada. Ekspertide arvates tehti Orski tammi ehitamise projekteerimisetapis vigu. 2024. aasta aprilli üleujutuse peamiseks põhjuseks peetakse Uurali jõe lammi üleujutusvete maksimaalsete võimalike koguste arvutuste puudumist. See kehtib ka Uurali jõe Iriklinskoje veehoidla kohta. "Arvutused on vajalikud tammi pikkuse, kõrguse ja stabiilsuse parameetrite määramiseks. Uuringute raames peavad hüdroloogid kindlaks määrama jõe maksimaalse taseme ja veevoolu hulga ning arvutama paisu mõju jõevoolule. See tähendab, et toimiva lahenduse aluseks on projekteerimisetapi kvaliteetne töö.” selgitas üks vene ekspert. "Venemaa kuulutas Orenburgi oblastis üleujutuse tõttu välja eriolukorra". err.ee. ERR. 7. aprill 2024. Vaadatud 10. aprillil 2024. 2010. aastal valminud tamm Uurali jõel Orskis purunes reede, 5. aprilli õhtul. Järgmise päeva õhtul purunes linnas teine tamm ning väidetavalt murdis vesi läbi veel ka kolmandast kohast. "Kreml pidi tunnistama täbarat olukorda üleujutuste piirkonnas". err.ee. ERR. 10. aprill 2024. Vaadatud 10. aprillil 2024. "Thousands are evacuated after floods break a dam in the Russian city of Orsk". AP News (inglise). 6. aprill 2024. Vaadatud 8. aprillil 2024. "Russia declares federal emergency over floods after dam bursts". The Guardian (Briti inglise). 7. aprill 2024. ISSN 0261-3077. Vaadatud 7. aprillil 2024. Паводок затопил Оренбург и добрался до Кургана. Катастрофу могли предотвратить? 360tv.ru, 11 апреля 2024. "Cities in Russian Urals, west Siberia brace for worst floods in decades". France 24. Vaadatud 8. aprillil 2024. "Federal emergency declared in Russia's flood-hit Orenburg region". Al Jazeera. Vaadatud 8. aprillil 2024. Павел Лещенко. История трех страшных наводнений. Урал56.Ру (3 апреля 2018).